Оптация меджи Чехословакиев и СССР (1945–1947)

**Оптация меджи Чехословакиев и СССР ** — обополна вымѣна обывательства, звязана з перемѣнов териториалной належности бывшой чехословацкой землѣ *[[Подкарпатска Русь]]*, котра по ей выслободжѣню од фашистичной окупации уже не вернула ся до своей предвоенной юрисдикции, а стала ся з ней (в совѣтской официалной терминологии) *[[Закарпатска Украина]]*.

Меджи Чехословакиев и СССР в конци Другой свѣтовой войны были подписаны Договор о Закарпатской Украинѣ . Протокол ку договору говорив о правѣ оптации горожанства чехословацкого або совѣтского , организации перевозу рухомого маетку и одшкодованю за лишеный нерухомый. Але до уложеного термину не было вельо охотных на оптацию. Лем  з Чехословакии на Закарпатску Украину прийшов первый транспорт, де было 97 особ. Позднѣй была зачата велика агитация, и была подписана  *Догода о оптации и взаимном переселѣню люди * ай инштрукция ку ней, де ся обширно трактовали вшиткы дотычны подробности.  

## Закарпатска Украина
Прияты меджинародны документы выволали велику неволю серед воякох Чехословацкого армадного корпусу, сформованого в року 1943 в СССР, котры посудили их як невдячность з боку Чехословакии, за выслободжѣня котрой они воевали. Велике незадовольство было тыж меджи подкарпатскыма Жидами, котры не были ани спомянуты в документах о оптации и наслѣдком того мали автоматично утратити чехословацке горожанство; але они, предвидячи далшый ход подѣй, в юну– септембрѣ 1945 в числѣ  масово одышли  на землѣ, перед тым заселены судетскыма Нѣмцями. Скоро по тому, в новембрѣ 1945 совѣтска влада закрыла границю, а тых, котры тото игноровали и з належныма документами або без них пробовали самы перейти границю, арештовали и одсылали до ГУЛАГу. СССР выголосив вшиткых людей, котры ся родили (независимо од датума) на териториях, анексованых ним в роках  совѣтскыма горожанами, мотивуючи тым, же тоты територии исторично были в Российской империи. Про Подкарпатску Русь, котра там нигда не была, мотивациев служила идеологема «возъединѣня вѣковѣчной украинской землѣ». СССР дожадовав ся, жебы вшиткы особы, походжѣньом з тых територий, были неодкладно «репатриованы» до СССР, де бы они не были в Европѣ (напримѣр, депортованы на примусовы роботы в часѣ войны). Влада Чехословакии держала ся декларации ОЗН о вольном выборѣ горожанства каждов особов и неохотно приступала на такы дожадованя. Зато емисары СССР по цѣлой територии Чехословакии з помочов безпекы и полиции зачали «великы ловы» на людей русской и украинской народности и высыланя их до СССР без всякого потверджѣня централной влады Чехословакии. Меджи такыма особами были и люди, што уже цѣлы десятьроча, або и нигда не жили в России ци СССР. Ку 1.4.1946 до пражской оптачной комисии пришло около  приголошѣнь од особ з Подкарпатской Руси о потверджѣню им горожанства Чехословацкой републикы. Оптачна комисия в Ужгородѣ ку 1.3.1946 достала  о вывандрованю до Чехословацкой републикы. При том инзераты  оптачной комисии в Ужгородѣ не публиковали, про работу комисии чинили вшелиякы препоны, в том числѣ и сам предсѣдатель Народной Рады Закарпатской Украины Иван Туряниця. Подавшых приголошѣня до Чехословакии застрашовали, а тым, што уже достали чехословацкый пас цѣлый рок не давали можность вывандровати. В зачатку августа 1947 Иван Туряниця ултимативно пожадав чехословацку оптачну комисию в Ужгородѣ закончити свою роботу до . В резултатѣ по двохрочных псотах «в организованом порядку» удало ся вывандровати до Чехословакии 3693 особам (не рахуючи тых, котры одышли индивидуално).

## Волынь
Иншак одбывала ся вымѣна обывательства на Волыни. Там од року 1861 по зрушѣню кметьского подданства хыбила робоча сила и царска влада позвала на добры землѣ чешскых колонистох. В року 1870 их было 27660. Тоты землѣ до року 1917 належали России, пак переходили з рук в рукы, а в року 1939 стали ся частьов УССР. Волыньскы Чехы воевали в Чехословацком армадном корпусѣ, а 25. мая 1945 подали меморандум совѣтской владѣ, жебы им была дозволена репатриация. Така можность ся отворила по подписаню Договора о Закарпатской Украинѣ  и Догоды о оптации и взаимном переселѣню люди . 

Подля сих меджинародных документох в яри 1947 на Украину (переважно Волыньска и Ровенска область) из  Чехословакии переселили ся , переважно «Русинох-Украинцьох», з Волыни до Чехословакии переселили ся , переважно Чехы. Оптанты з Чехословакии трафили до тяжкых социално-политичных и економичных обстоянь в Украинѣ, в резултатѣ чого уже зачатком року 1956 дакотры з них зачали вертати ся назад до Чехословакии, наконець майже 60% з них реоптовали до року1967. Тоты, што ся вертали, записовали ся уже переважно Словаками. 

## Жерела и одказы
* **Андрій Ковач**: Оптація і реоптація // 
* **Степан Крушко** Оптанти, Prešov, 1997,  
* **Іван Поп**: Оптація //Энциклопедия Подкарпатской Руси. — Ужгород: Изд-во В.&nbsp;Падяка, 2001. — 431&nbsp;с.                                    
*'''Текст договора''' меджи СССР и Чехословакиев о Закарпатской Украинѣ, 29.06.1945 

## Референции